stanford-oval/wikipedia huggingface dataset:
Starman (yritys)

Starmanin pääkonttori Tallinnan Mustamäellä (2014).
Starman AS oli vuonna 1992 perustettu virolainen kaapeli-tv ja internet-palveluntarjoaja, jonka suomalainen Elisa osti vuonna 2016.
Starman listautui Tallinnan pörssiin kesäkuussa 2005, mutta yhtiön pörssitaipale tuli päätökseensä vain muutamaa vuotta myöhemmin Starman pääomistajien päätettyä yhtiön ottamisesta pois pörssilistalta lokakuussa 2008. Starman hankki vuonna 2015 omistukseensa liettualaisen televisio- ja internet-palveluntarjoajan Cgatesin.
Elisa tiedotti joulukuussa 2016 ostaneensa Starmanin Viron liiketoiminnan Polaris Invest ja Com Holding -yhtiöiltä 151 miljoonan euron kauppahintaan. Elisan mukaan yrityskaupan oli tarkoitus tulla päätökseen vuoden 2017 ensimmäisen neljänneksen aikana. Polaris Invest ja Com Holding säilyttivät omistuksensa liettualaisessa Cgatesissa. Kaupan vahvistamisen jälkeen Elisa luopui Starman-brändin käytöstä vuoden 2018 alussa ja toi Starmanin palvelut oman nimensä alle.
Aiheesta muualla

Starman (Arkistoitu – Internet Archive) (englanniksi, viroksi, venäjäksi)
Alferd Packer

| Alfred Packer |
| --- | --- |
 Alferd Packer vankilassa vuonna 1874
Henkilötiedot
Muut nimet:  John Schwartze
Syntynyt: 21. tammikuuta 1842 
Kansalaisuus:  yhdysvaltalainen
Alfred Griner "Alferd" Packer (21. tammikuuta 1842 – 23. huhtikuuta 1907) oli yhdysvaltalainen kullankaivaja, joka oli syytettynä kannibalismista talvella 1873-1874. Ensimmäisenä syytettynä murhasta, Packer lopulta tuomittiin 40 vuodeksi vankilaan syytettynä taposta.
Annapolis

| Annapolis |
| --- | --- |

 Annapolis Anne Arundelin piirikunnan kartalla.
 Annapolis
 Koordinaatit: 38°58′N, 76°30′W 
Valtio:  Yhdysvallat
Osavaltio:  Maryland
Piirikunta:  Anne Arundel
Väkiluku (2010):  38 394
 
 www.annapolis.gov 
Infobox OKVirheellinen NIMI-arvo: 
Annapolis on Marylandin osavaltion pääkaupunki Yhdysvalloissa. Sen asukasluku oli vuoden 2010 väestönlaskennan mukaan 38 394. Kaupungissa sijaitsee esimerkiksi Yhdysvaltain laivastoakatemia ja St. John’s College.
Maantiede

Annapolis on Yhdysvaltojen itärannikolla Severn-joen suulla. Se sijaitsee 40 km Baltimoresta etelään ja 50 km maan pääkaupungista Washington (DC):stä itään.
Vuoden kuumin kuukausi on heinäkuu, keskimääräinen ylin lämpötila 32 °C. Kylmintä on tammikuussa, keskimääräinen alin −1.6 °C. Vuoden keskimääräinen sademäärä on 1202 mm, lunta kertyy 23 cm joulukuun ja helmikuun välisenä aikana.
Historia

Ennen eurooppalaistaustaisten siirtolaisten saapumista nykyisen Annapoliksen alueella asui algonkin-kieliä puhuneita intiaaneja. Ennen nykyisen Annapoliksen perustamista alueen alkuperäisasukkaat joutuivat pakenemaan susquehannock-heimon intiaanien tekemiä sotaretkiä. Annapoliksen perustivat Virginiasta saapuneet puritaanit vuonna 1649. Maata saatiin nykyisen kaupungin läheltä Baltimoren paroni Cecil Calvertilta, joka halusi houkutella uusia siirtolaisia Marylandin siirtokuntaan. Puritaanien uusi siirtokunta sai nimen Providence ja vuonna 1650 Baltimoren paroni perusti ympäröivän seudun käsittäneen Anne Arunden piirikunnan, jonka hän nimesi aiemmin kuolleen vaimonsa mukaan. Puritaanien ja paronin välit eivät säilyneet hyvinä puritaanien kieltäydyttyä allekirjoittamasta uskollisuudenvalaa paronille. 25. maaliskuuta 1655 käytiin yhteenotto puritaanien ja paronin paikalle määräämien miliisijoukkojen välillä englantilaisten ensimmäisessä keskinäisessä yhteenotossa Pohjois-Amerikassa. Yhteenotto päättyi puritaanien voittoon. Myöhemmin Marylandista tuli kruununsiirtokunta ja paikka tunnettiin vielä tuolloin nimellä Anne Arundel Town piirikunnan nimen mukaan. Alkuperäinen puritaanisiirtokunta hävisi sittemmin tuntemattomasta syystä.
Marylandin pääkaupunki siirrettiin St. Maryn kaupungista nykyiseen Annapolikseen vuonna 1694. St. Maryn sanottiin olleen liian kaukana Marylandin siirtokunnan asukkaiden valtaosasta ja päätöksen siirrosta teki kuvernööri Francis Nicholson. Hän antoi myös kaupungille sen nimen Annapolis prinsessa Annan mukaan. Nicholsonin aloitteesta Annapolis sai myös barokkityylisen kaupunkisuunnitelman. Kaupunginoikeudet Annapolis sai vuonna 1708 ja sen kasvun myötä siitä tuli myös merkittävä satama. Kaupunki säästyi Yhdysvaltain vapaussodan taisteluilta ja vuosien 1783 ja 1784 välillä Annapolis toimi Yhdysvaltojen ensimmäisenä rauhanajan pääkaupunkina. Amerikan vallankumouksen päättänyt Pariisin rauha vahvistettiin Annapoliksessa vuonna 1783 ja vuonna 1786 kaupungissa järjestettiin konfederaatioartiklojen muutoksia käsitellyt Annapoliksen konventti. Vuonna 1808 perustettiin Fort Severn, josta tuli Yhdysvaltain laivastoakatemia vuonna 1850. Taloudellisessa merkityksessään Annapolis alkoi kuitenkin jäädä jälkeen Baltimoren kaupungista.
Talous

Annapoliksen talouden kulmakivi on periteisesti muodostunut liittovaltion ja osavaltion hallinnosta. Alueen suuriin työnantajiin kuulu esimerkiksi National Security Agency eli NSA. Merkittävä osuutensa on myös Yhdysvaltain laivastoakatemialla. Kaupunki on pyrkinyt myös houkuttelemaan Washington DC:n ja Baltimoren alueen korkean teknologian yrityksiä. Kaupungin vanha siirtokuntailme ja laivastoakatemia houkuttelevat myös suuria määriä turisteja.
Kotitalouksien keskimääräiset vuosittaiset ansiot Annapoliksessa aikavälillä 2012–2016 olivat 74 187 USD ja henkilöä kohden 43 431 USD. 10,9 % väestöstä eli köyhyysrajan alapuolella.
Väestö

Annapoliksen asukasluku oli vuoden 2010 väestönlaskennan mukaan 38 394 ja vuoden 2017 arvion mukaan 39 321. Kaupungin asukkaista 61,8 % oli taustaltaan valkoisia, 24,5 % afroamerikkalaisia, 20,3 % latinoja mistä tahansa rodusta ja 1,3 % aasialaisia. 20,8 % kaupungin asukkaista puhui kotonaan jotakin muuta kieltä kuin englantia, ja 16 % kaupungin asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Annapolis Wikimedia Commonsissa
Maryland State House.
Sveitsin Grand Prix 1951

|  Sveitsin Grand Prix 1951  |
| --- | --- |
 1 osakilpailu 8 osakilpailusta kaudella 1951. 

Päivämäärä:  27. toukokuuta 1951
Sijainti:  Circuit Bremgarten, Bern, Sveitsi
Ratatyyppi:  maantierata
Radan pituus:  7,28 km
Kilpailun pituus:  42 kierrosta, 305,760 km
Sää:   Sateinen
Paalupaikka
Kuljettaja:   Juan Manuel Fangio   (Alfa Romeo)
Paaluaika:  2.35,9
Palkintokoroke
Voittaja:   Juan Manuel Fangio   (Alfa Romeo)
Toinen:   Piero Taruffi   (Ferrari)
Kolmas:   Nino Farina   (Alfa Romeo)
Nopein kierros
Kuljettaja:   Juan Manuel Fangio   (Alfa Romeo)
Kierrosaika:  2.51,1 (kierroksella 33)
Sveitsin Grand Prix 1951 oli Formula 1 -kauden 1951 avauskilpailu, ja se ajettiin 27. toukokuuta 1951 Circuit Bremgarten -radalla. Kilpailun voitti Alfa Romeon Juan Manuel Fangio. Alfa Romeo toi kilpailua varten uuden 159 -auton, joka oli varustettu 405 hevosvoimaisella moottorilla ja mekaanisella ahtimella. Sateisten olosuhteiden lisäksi Fangiolla oli myös muita vaikeuksia, kun hän joutui taistelemaan Ferrarin Piero Taruffia ja toista Alfa Romeota ajanutta Nino Farinaa vastaan pitkäkestoisen varikkopysähdyksensä jälkeen, mutta pystyi tekemään melkein yli minuutin aikaeron heihin. Fangion mukaan mustan kissan päälle ajaminen harjoituksissa ja heikot yöunet aiheuttivat hänelle taikauskoisia vaikutuksia kilpailun aikana.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 24 |  Juan Manuel Fangio |  Alfa Romeo | 42 | 2.07.53,64 | 1 | 9 |
| 2 | 44 |  Piero Taruffi |  Ferrari | 42 | + 55,24 | 6 | 6 |
| 3 | 22 |  Giuseppe Farina |  Alfa Romeo | 42 | + 1.19,31 | 2 | 4 |
| 4 | 28 |  Consalvo Sanesi |  Alfa Romeo | 41 | + 1 krs. | 4 | 3 |
| 5 | 26 |  Toulo de Graffenried |  Alfa Romeo | 40 | + 2 krs. | 5 | 2 |
| 6 | 20 |  Alberto Ascari |  Ferrari | 40 | + 2 krs. | 7 |   |
| 7 | 30 |  Louis Chiron |  Maserati | 40 | + 2 krs. | 19 |   |
| 8 | 14 |  Stirling Moss |  HWM-Alta | 40 | + 2 krs. | 14 |   |
| 9 | 8 |  Louis Rosier |  Talbot-Lago-Talbot | 39 | + 3 krs. | 8 |   |
| 10 | 4 |  Philippe Étancelin |  Talbot-Lago-Talbot | 39 | + 3 krs. | 12 |   |
| 11 | 38 |  Rudi Fischer |  Ferrari | 39 | + 3 krs. | 10 |   |
| 12 | 32 |  Harry Schell |  Maserati | 38 | + 4 krs. | 17 |   |
| 13 | 2 |  Johnny Claes |  Talbot-Lago-Talbot | 35 | + 7 krs. | 18 |   |
| 14 | 40 |  Guy Mairesse |  Talbot-Lago-Talbot | 31 | + 11 krs. | 21 |   |
| Kesk. | 16 |  Peter Whitehead |  Ferrari | 36 | Onnettomuus | 9 |   |
| Kesk. | 10 |  Henri Louveau |  Talbot-Lago-Talbot | 30 | Onnettomuus | 11 |   |
| Kesk. | 12 |  George Abecassis |  HWM-Alta | 23 | Magneetto | 20 |   |
| Kesk. | 6 |  Yves Giraud Cabantous |  Talbot-Lago-Talbot | 14 | Sytytys | 15 |   |
| Kesk. | 18 |  Luigi Villoresi |  Ferrari | 12 | Onnettomuus | 3 |   |
| Kesk. | 42 |  José Froilán González |  Talbot-Lago-Talbot | 10 | Öljypumppu | 13 |   |
| Kesk. | 52 |  Peter Hirt |  Veritas | 0 | Polttoaineen syöttö | 16 |   |
Lähde:
Muuta

Consalvo Sanesin ensimmäinen pistesija
Piero Taruffin ensimmäinen palkintosija
Almirante Lynch

Almirante Lynch on ollut neljän Chilen laivaston aluksen nimenä.
Almirante Lynch (1890), Almirante Lynch -luokan torpedovenehävittäjä
Almirante Lynch (1912), Almirante Lynch -luokan hävittäjä
Almirante Lynch (PFG-07), Condell-luokan fregatti
Almirante Lynch (FFG-07), Tyypin 23 ohjusfregatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Almirante Lynch”, voi hakea sivunnimihaulla, laajalla sivunnimihaulla tai tekstihaulla.
Starobeševen piiri

| Starobeševen piiri Старобешівський район, Старобешевский район |
| --- | --- |
 Piiri Donetskin alueen kartalla.
 Lippu:  Vaakuna
Valtio:  Ukraina
Alue:  Donetskin alue
Lakkautettu:  7/2020 (de jure)
Hallinto:  
 – hallinnollinen keskus:  Starobeševe (6 191 as., 2017)
Pinta-ala  ():   km²
 – maa:  1255,0 km²
Väkiluku (2017 (arvio)):  49 824
Starobeševen piiri (ukr. Старобешівський район, Starobešivskyi raion; ven. Старобешевский район, Starobeševski raion) oli hallinnollinen piiri Ukrainan Donetskin alueen itäosassa. Heinäkuussa 2020 toteutetun aluehallinnollisen uudistuksen yhteydessä se yhdistettiin laajempaan Kalmiusken piiriin, joka perustettiin tuolloin Venäjän tukemien kapinallisten hallitsemalle alueelle.  Starobeševen piirin hallinnollinen keskus oli Starobeševen kaupunkityyppinen taajama (ukr. Старобешеве; 6 191 as., 2017).
Itä-Ukrainan sodan seurauksena piiri on kuulunut vuodesta 2014 suurelta osin Ukrainan hallituksen kontrollin ulkopuolelle jääneisiin kapinallisalueisiin.
Ukrainan tilastokeskus arvioi piirin väkiluvuksi 49 824 (1.1.2017). Kaupunkilaisiksi heistä tilastoitiin Kalmiusken kaupungin (Кальміуське, 11 582 as.) sekä Starobeševen ja Novyi Svitin (Новий Світ, 9 105 as.) kaupunkityyppisten taajamien asukaat.
Aiheesta muualla

Kuvia tai muita tiedostoja aiheesta Starobeševen piiri Wikimedia Commonsissa
Antti Pukkinen

| Antti Pukkinen |
| --- | --- |
 Antti Pukkinen vuonna 2013.
Henkilötiedot
Syntynyt: 26. helmikuuta 1985 (ikä 39) Ylihärmä, Suomi
Kansalaisuus:   Suomi
Pesäpalloilija
Seura:  Alajärven Ankkurit
Tehtävä:  Pelaaja
Antti Pukkinen (s. 26. helmikuuta 1985 Ylihärmä) on suomalainen pesäpalloilija, joka edustaa kaudella 2018 Alajärven Ankkureita. Pukkinen siirtyi Alajärven Ankkureihin kaudeksi 2018. Pukkisen kasvattajaseura on Seinäjoen Maila-Jussit. Pukkisen edellisiä seuroja ovat Koskenkorvan Urheilijat, Jyväskylän Kiri, Seinäjoen Maila-Jussit, Ylihärmän Pesis-Junkkarit, Kauhajoen Karhu ja Vähänkyrön Viesti.
Pukkinen on naimisissa uransa lopettaneen naisten superpesispelaaja Elina Pukkisen kanssa.
Soveltavan kielentutkimuksen keskus

| Soveltavan kielentutkimuksen keskus |
| --- | --- |
Henkilökunta:  30
Sijainti:  Jyväskylä,  Suomi
Osoite:  Mattilanniemi 2
Kampus:  Agora
Sivusto:  
SOLKI on sijainnut aikaisemmin Seminaarinmäellä ylioppilastalossa.
Soveltavan kielentutkimuksen keskus (SOLKI) on yksi Jyväskylän yliopiston humanistisen tiedekunnan kuudesta laitoksesta. Laitosta johtaa professori Ari Huhta. SOLKIn johtajana on aikaisemmin toiminut professori Tarja Nikula-Jäntti.
Tutkimus

Soveltavan kielentutkimuksen keskuksen tavoitteena on kehittää kielikoulutusta laaja-alaisesti. Tutkimuksen painoaloja ovat kielitaidon arviointi, kielitaidon kehittyminen erilaisissa konteksteissa ja toimintayhteisöissä sekä kielikoulutuspolitiikka. Tutkimus ennakoi ja ottaa huomioon yhteiskunnalliset tarpeet ja kysymykset. Tutkimusta yhdistää käsitys kielestä sosiaalisena ja vuorovaikutuksellisena, identiteettejä ja kulttuuria rakentavana ilmiönä.
Tutkimushankkeille on tyypillistä monitieteinen, soveltava tutkimusote, joka yhdistää esim. kielentutkimuksen, sosiologian, koulutustutkimuksen ja kasvatustieteen näkökulmia. Kiinnostuksen kohteena ovat muuttuvan yhteiskunnan vaikutukset kielikoulutukseen.
Jatko-opiskelu SOLKI:ssa

Soveltavan kielentutkimuksen keskuksessa on mahdollista suorittaa filosofian tohtorin ja lisensiaatin tutkinto pääaineena soveltava kielitiede. Soveltava kielentutkimus on monitieteistä luonteeltaan ja jatko-opinnot sopivat niin kieliä ja kielitieteitä opiskelleille kuin kielestä kiinnostuneille kasvatus- tai yhteiskunnallisten alojen opiskelijoille.
Kari Sajavaara -palkinto

Soveltavan kielentutkimuksen keskus ja Kielikoulutuspolitiikan verkosto jakavat vuosittain professori Kari Sajavaaran rahaston palkintoa tunnustuksena ansiokkaasta tutkimuksesta ja yhteiskunnallisesti vaikuttavasta työstä soveltavan kielentutkimuksen alalla. Tunnustuspalkinto jaetaan vuosittain tammikuussa Kari Sajavaaran muistoluentotilaisuuden yhteydessä Jyväskylässä.
Kari Sajavaara -palkinto > Palkinnon saajia

2015: Mari Honko väitöskirjasta sekä Siv Björklund ja Karita Mård-Miettinen kielikylpyopetuksen kehittämisestä
2017: Maria Ahlholm, Tapani Möttönen, Eveliina Korpela, Ninni Lankinen ja Saara Huilla, Toisto-metodin kehittämisestä maahanmuuttajien Suomen kieli sanoo tervetuloa -hankkeessa, sekä Ilmari Ivaska väitöskirjasta.
2019: Maiju Strömmer ja Hannele Dufva
2020: Anna von Zansen ja Aleksis Salusjärvi
2022: Minna Intke-Hernandez ja Itä-Suomen yliopiston karjalan kielen elvytyshanke
2023: Sari Ahola ja Sveriges Radio Finska
Aiheesta muualla

Soveltavan kielentutkimuksen keskus
Svobodnaja Gruzija

Zarja Vostokan entinen toimitalo Rustavelin valtakadulla Tbilisissä.
Svobodnaja Gruzija (Свободная Грузия, ”Vapaa Georgia”) oli Georgian pääkaupungissa Tbilisissä vuoteen 2014 saakka ilmestynyt venäjänkielinen sanomalehti.
Vuonna 1922 perustetun lehden nimenä oli ensin Pravda Zakavkazja (”Taka-Kaukasian totuus”), mutta se sai pian nimen Zarja Vostoka (”Idän sarastus”). Se oli 1930-luvun lopulle saakka Neuvostoliiton kommunistisen puolueen Taka-Kaukasian aluepiirikomitean ja Taka-Kaukasian federaation toimeenpanevan keskuskomitean äänenkannattaja. Myöhemmin siitä tuli Georgian kommunistisen puolueen sekä Georgian sosialistisen neuvostotasavallan korkeimman neuvoston ja ministerineuvoston lehti.
Zarja Vostoka oli neuvostoaikana yksi Georgian tärkeimmistä sanomalehdistä, jonka rinnalla ilmestyivät muun muassa georgiankielinen Komunisti, azerinkielinen Sovet Gürcüstanı ja armeniankielinen Sovetakan Vrastan. Kuudesti viikossa julkaistun lehden painosmäärä oli 140 000 kappaletta vuonna 1980.
Lehti sai vuonna 1991 nimen Vestnik Gruzii (”Georgian viestinviejä”) ja samana vuonna nimen Svobodnaja Gruzija. Talousvaikeuksista kärsinyt lehti joutui joutui harventamaan ilmestymistään ja lakkasi lopulta viikkolehtenä vuonna 2014.
Svoboda (puolue)

| Yleisukrainalainen liitto ”Svoboda”> Всеукраїнське об’єднання «Свобода» |
| --- | --- |
  
Perustettu:  13. lokakuuta 1991
Johto:   Oleh Tjahnybok (pj.) 
Ideologia:  ukrainalainen nationalismi ultranationalismi oikeistopopulismi EU-kriittisyys
Poliittinen kirjo:  oikeisto-äärioikeisto
Toimisto:  Kiova
Jäsenmäärä:  n. 15 000 (­2010)
Värit:       sininen      keltainen
Parlamentti:  7
Kotisivu:  www.svoboda.org.ua
Infobox OKVirheellinen NIMI-arvo: 
Yleisukrainalainen liitto ”Svoboda”, lyhyemmin pelkkä Svoboda (suomeksi käännettynä: Vapaus) on ukrainalainen äärioikeistolainen nationalistinen puolue, jolla on eniten kannatusta Länsi-Ukrainassa.
Svoboda perustettiin vuonna 1991 nimellä Ukrainan sosiaalikansallinen puolue. Se on kuulunut tarkkailijana Euroopan kansallisten liikkeiden liittoon, jossa ovat mukana Ranskan Kansallinen rintama, Unkarin Jobbik, Ruotsin Kansallisdemokraatit ja Britannian kansallispuolue. Svobodaa pidetään yleisesti antisemitistisenä ja sen johtajat ovat usein antaneet juutalaisvastaisia lausuntoja.
Vuoden 2012 parlamenttivaaleissa Svobodan kannatus nousi alle yhdestä prosentista yli kymmeneen, ja länsiukrainalaisessa Lvivin kaupungissa se sai yli puolet kaikista äänistä.
Vuoden 2014 vallankumouksessa Svobodalla oli merkittävä rooli, ja vallanvaihdon jälkeen puolue sai uuteen hallitukseen neljä ministeriä ja valtakunnansyyttäjän paikan.  Vuoden 2014 presidentinvaaleihin osallistunut silloinen puoluejohtaja Oleh Tjahnybok sai vaatimattoman 1,16 prosentin kannatuksen (10. suosituin ehdokas). Ennenaikaisissa  syksyn 2014 parlamenttivaaleissa puolue jäi 4,7 prosentin kannatuksellaan (noin 740 000 ääntä) hiukan alle viiden prosentin valtakunnallisen äänikynnyksen. Koska vuoden 2011 vaalilain mukaan puolet 450 kansanedustajista valitaan kuitenkin vaalipiirikohtaisten tulosten perusteella, puolue oli saamassa vaalipiireistä seitsemän kansanedustajaa uuteen parlamenttiin.
Arsenaali (Ateena)

| Arsenaali |
| --- | --- |
Sijainti:  Agora, Ateena, Attika  Kreikka
Koordinaatit:  37°58′33″N, 23°43′18″E
Rakennustyyppi:  asevarasto
Valmistumisvuosi:  noin 320–260 eaa.
Julkisivumateriaali:  kalkkikivi
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Arsenaali on nimitys, jota käytetään antiikin aikaisesta asevarastosta Ateenan Agoralla Kreikassa. Se sijaitsi Agoran luoteislaidalla Kolonos Agoraioksen kukkulalla Hefaistoksen temppelin pohjoispuolella.
Arsenaali rakennettiin hellenistisellä ajalla noin vuonna 320–260 eaa. Sitä käytettiin todennäköisesti aseiden ja muiden sotavarusteiden säilyttämiseen, mistä se on saanut nykyisen nimensä. Tulkinta perustuu vertailuun muihin vastaavan kaltaisiin rakennuksiin. Rakennuksen käyttö on saattanut liittyä historiallisista lähteistä tunnettuun Ateenan sotilasasioista vastanneen rahastonhoitajan virkaan. Arsenaali tuhoutui mahdollisesti roomalaisten hyökkäyksessä Sullan johdolla vuonna 86 eaa. Myöhemmin sen osia käytettiin rakennusmateriaalina.
Arsenaali oli suurikokoinen suorakulmainen rakennus, joka oli tehty kalkkikivestä. Sen koko oli noin 17,6 x 44,4 metriä. Näin se oli suurempi kuin viereinen Hefaistoksen temppeli. Rakennus oli tehty luoteis-kaakkoissuunnassa ja sen ovi oli länsipäässä. Sen sisällä oli kattoa tukemassa kaksi kahdeksan pylvään riviä, jotka jatkoivat sen kolmeen laivaan. Rakennuksen perustusten alla oli kolme suurta vesisäiliötä muun muassa sadeveden keräämistä varten.
Arsenaalista on säilynyt nykyaikaan vain joitakin sen perustusten osia. Sen koko ja muoto tunnetaan lähinnä kallioon rakennusta varten hakattujen leikkausten ansiosta. Rakennuksen kaivaukset suoritettiin vuosina 1936–1937.
Sébécoro I

| Sébécoro I |
| --- | --- |
 Sébécoro I
 Koordinaatit: 13°41′43″N, 8°22′41″W 
Valtio:  Mali
Alue:  Koulikoron alue
Piiri:  Kolokanin piiri
Hallinto:  
 – Hallinnon tyyppi:  maalaiskunta
Väkiluku (2009):  19 000
Infobox OKVirheellinen NIMI-arvo: 
Sébécoro I on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 45 kilometriä Kolokanista länteen. Kunnassa on 19 000 ja kylässä 1 100 asukasta (vuonna 2009).
Sébécoro I:n kunta rajoittuu pohjoisessa Kolokanin piirin Didiénin, idässä Kolokanin, etelässä Guihoyon ja lännessä Kayesin alueen Kitan piirin Madinan kuntiin. Seutu kuuluu Sahelin vyöhykkeeseen. Länsirajalla virtaa Baouléjoki.
Kuntaan kuuluu 31 kylää. Asukkaat ovat etupäässä kakoloja. Lisäksi on bambaroita, fulbeja ja maureja. Yleisimmät kielet ovat bambara ja kakolo.
Paikallisia elinkeinoja ovat maanviljely, karjanhoito, käsityöammatit ja kaupankäynti.
Anton Rop

| Anton Rop |
| --- | --- |

Slovenian 4. pääministeri
 11. joulukuuta 2002 - 9. marraskuuta 2004  
Edeltäjä:  Janez Drnovšek
Seuraaja:  Janez Janša
Henkilötiedot
Syntynyt: 27. joulukuuta 1960 (ikä 63) Ljubljana, Slovenia
Tiedot
Puolue:  Liberalna demokracija Slovenije - LDS
Anton Rop (s. 27. joulukuuta 1960) on slovenialainen poliitikko. Hän oli maansa pääministeri 2002–2004. Hän johti vuoteen 2005 vasemmistolaista Liberaalidemokraattista puoluetta (Liberalna Demokracija Slovenije – LDS), mutta erosi siitä maaliskuussa 2007 ja liittyi sosiaalidemokraatteihin (Socialni demokrati).
Rop opiskeli taloustiedettä Ljubljanassa. Hän oli 1996–2000 työ-, perhe- ja sosiaaliasioiden ministerinä ja vuodesta 2000 valtiovarainministerinä. Kun pitkäaikainen pääministeri Janez Drnovšek valittiin presidentiksi, Rop seurasi häntä pääministerinä. Kaudellaan hän myös riitaantui presidentti Drnovšekin kanssa.
Pääministerikautensa jälkeen Rop oli kuusi vuotta parlamentin varapuhemies. Vuonna 2010 hän siirtyi Euroopan investointipankkiin.
Sébékoro

| Sébékoro |
| --- | --- |
 Sébékoron asema 1900-luvun alun postikortissa.
 Sébékoro
 Koordinaatit: 12°57′45″N, 8°59′15″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 522 km²
Väkiluku (2009):  32 800
Infobox OKVirheellinen NIMI-arvo: 
Sébékoro on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin itäosassa 60 kilometriä Kitasta itään. Kunnassa on 32 800 ja kylässä 3 600 asukasta (vuonna 2009).
Sébékoron kunnan pinta-ala on 1 522 neliökilometriä. Se rajoittuu pohjoisessa Kitan piirin Madinan, idässä Kassaron, etelässä Makanon ja Senkon ja lännessä Bendougouban, Kita Nordin ja Djidianin kuntiin. Tärkein vesistö on Baoulén sivujoki Badinko. Seutu kuuluu Sudanin vyöhykkeeseen.
Kuntaan kuuluu 16 kylää. Niistä suurimmat ovat 10 000 asukkaan Badinko ja 6 600 asukkaan Maréna. Asukkaat ovat etupäässä fulbeja. Lisäksi on mandinkoja, soninkeja, bambaroita, diawandoja ja kagoroja.
Sébékoron kautta kulkee Kitan ja Katin välinen maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja riisi. Myytäväksi kasvatetaan puuvillaa ja maapähkinää. Kotieläimiä ovat naudat, lampaat, vuohet ja siipikarja. Sébékorossa, Badinkossa, Marénassa ja Bangassissa pidetään viikoittaiset markkinat.
Anton Rovner

Anton Rovner Tartossa vuonna 2019
Anton Arkadjevitš Rovner (ven. Антон Аркадьевич Ровнер; s. 28. kesäkuuta 1970 Moskova) on venäläis-yhdysvaltalainen säveltäjä ja musiikkitieteilijä.
Rovner syntyi kirjailijaperheeseen Moskovassa ja loikkasi vanhempineen Yhdysvaltoihin vuonna 1974. Hän sai Juilliard Schoolin korkeakoulutukseen valmentavalla osastolla sävellysopetusta Andrew Thomasilta. Sitten hän opiskeli Juilliard Schoolissa Milton Babbittin johdolla. Rovner sai musiikin kandidaatin arvon vuonna 1991 ja musiikin maisterin arvon vuonna 1993. Vuosina 1989–1990 hän oli opiskelijavaihdossa Moskovan konservatoriossa, jossa häntä opetti sävellyksessä Nikolai Sidelnikov ja musiikin teoriassa Juri Holopov. Rovner oli vuosina 1993–1997 Bridge-nykymusiikkikonserttisarjan taiteellinen johtaja New Yorkissa. Hän opiskeli vuosina 1994–1997 Rutgersin yliopistossa Charles Wuorisen johdolla ja väitteli filosofian tohtoriksi.
Rovner muutti joulukuussa 1997 takaisin Moskovaan. Hänen teoksiaan on esitetty lukuisissa Venäjän kaupungeissa, Ukrainassa, Moldovassa, Romaniassa, Ranskassa, Saksassa, Suomessa, Etelä-Koreassa ja Venezuelassa. Rovner hyväksyttiin Venäjän säveltäjäliiton jäseneksi vuonna 2001. Hän aloitti opettamisen Moskovan konservatoriossa vuonna 2002. Moskovassa Valentina Holopovan johdolla suorittamistaan musiikkitieteellisistä opinnoista hän valmistui vuonna 2011 tutkielmallaan Sergei Protopopovista. Rovner on kirjoittanut musiikkiaiheisiin lehtiin Venäjällä, Yhdysvalloissa, Kanadassa, Azerbaidžanissa ja Ukrainassa.